8.	Graag word hiermee kennis gegee dat die registrasies vir graad 8-leerders vir 2019 by Hoërskool Parys op Vrydag 31 Augustus 2018 sluit. Die volgende dokumentasie moet vir registrasie beskikbaar wees: ‘n gesertifiseerde afskrif van die geboortesertifikaat van die leerder asook van die ID-dokumente van die ouers, die mees onlangse akademiese rapport, bewys van immunisasie teen oordraagbare siektes en gesertifiseerde afskrif van bewys van adres. Die inligtingsaand vir voornemende graad 8-leerders vir 2019 vind plaas in die skoolsaal van die Hoërskool Parys op 1 Augustus 2018, om 15:30 vir die kinders en vir die ouers vanaf 18:00.
U word vriendelik versoek om die oueraand op Dinsdag 17 April om 17:30 in die skoolsaal by te woon. Tydens hierdie geleentheid kan u u kind(ers) se akademiese vordering met die betrokke onderwyser bespreek en andersom. Om die afsprake met die personeel te koördineer word u versoek om die aand tydens die vergadering in die skoolsaal u afsprake met die personeel te bevestig voordat die personeel die lokaal verlaat. U kan ook vooraf skriftelik of telefonies met die betrokke personeel afsprake maak vir die oueraand. Ouers en leerders wat deur die personeel gespreek wil word, sal ‘n skrywe saam met die leerders se assesseringsverslae ontvang.
Die skool bevestig d.m.v. die skrywe dat u die gedragskode van die skool ontvang het en u van die inhoud vergewis het. Dit verskyn agter in die skool se huiswerkboek.